Women cricketers with BigB
కౌన్‌ బనేగా కరోడ్‌పతిలో భారత మహిళా క్రికెటర్లు
న్యూఢిల్లీ: బాలీవుడ్‌ బిగ్‌బి అమితాబ్‌ బచ్చన్‌ హోస్ట్‌గా వ్యవహరిస్తున్న కౌన్‌ బనేగా కరోడ్‌పతి (కెబిసి)లో భారత మహిళా క్రికెటర్లు సందడి చేశారు. ఇటీవల ఇంగ్లాండ్‌లో ముగిసిన మహిళల ప్రపంచకప్‌ ఫైనల్‌ చేరిన భారత్‌ జట్టు అక్కడ పరాజయం చవిచూసినా పోరాట స్ఫూర్తితో అందర్నీ ఆకట్టుకుంది. షో సందర్భంగా అమితాబ్‌ అడిగిన ఛాలెంజింగ్‌ ప్రశ్నలకి క్రికెటర్లు మిథాలీ రాజ్‌, పూనమ్‌ రౌత్‌, స్మృతి మందాన, వేదా కృష్ణమూర్తి, జులన్‌ గోస్వామి, దీప్తి శర్మ, హర్మన్‌ ప్రీత్‌ కౌర్‌ సరదాగా సమాధానాలు చెప్పి రూ.6.40లక్షలని గెలుచుకున్నారు. ఈ మొత్తాన్ని హైదరాబాద్‌లోని ఓ ఛారిటీ సంస్‌థకి అందజ ేయనున్నట్లు క్రికెటర్లు వె+ల్లడించారు. ప్రపంచకప్‌లో అందమైన ఆటతో వెలుగులోకి వచ్చిన స్మృతి మందాన, చిన్నపిల్లల తరహాలో కొంటె పనులు చేయడం తమకిష్టమని క్రికెట్‌ ఆడేటప్పుడు చుట్టుపక్కల ఇళ్లలోని సామాన్లు పగలగొట్టేశాను. అని వెల్లడించింది. ఐపిఎల్‌లో ఏ జట్టు పేరులో జంతువు ఉందని ప్రశ్నించగా, సమాధానం చెప్పడంలో కెప్టెన్‌ మిథాలీరాజ్‌, వేదా విఫలమయ్యారు. దీంతో ఆడియన్స్‌ సహాయంతో అనంతరం సమాధానం చెప్పారు. చిన్నతనంలో క్రికెట్‌ బంతిని కొనుగోలు చేసేందుకు తన తండ్రి జేబులోంచి డబ్బులు దొంగతనం చేసినట్లు ఫాస్ట్‌ బౌలర్‌ జులన్‌ గోస్వామి వెల్లడించింది